cyanic-selkie/wikianc huggingface dataset:
তওবা
তওবা শুধু আল্লাহর নিকট
ইসলামের দৃষ্টিতে মানুষ ভুলের ঊর্ধ্বে নয়। যেকোনো মানুষই ভুল করতে পারে; শুধুমাত্র আল্লাহই ভুলের ঊর্ধ্বে। তাই মানুষকে ক্ষমা করার এখতিয়ার শুধুমাত্র আল্লাহই রয়েছে। ইসলামে মানুষের অন্যের অনুশোচনা শোনার ও তার ক্ষমা ঘোষণা দেয়ার বিষয়টি নিষিদ্ধ। অনুরুপ, আল্লাহ ব্যতীত অন্য করো নিকট তওবা চাওয়া নিষিদ্ধ। কোরআনে আল্লাহ বলেন: "আল্লাহকে বাদ দিয়ে তোমরা যাদেরকে ডাক, তারা তোমাদের মতই বান্দা" —সূরা আরাফ (০৭), আয়াত ১৯৪।
তওবার শর্ত
ইসলামী শরীয়ত মতে, বান্দা তওবা করলে আল্লাহ তা গ্রহণ করেন। অবশ্য সেটা হতে হবে আন্তরিক। আলেমগণ এ বিষয়ে একমত যে যদি কোনো ব্যক্তি তার কৃত পাপের জন্য অনুতপ্ত না হয় বা তা পরিত্যাগের ইচ্ছা না করে, তহলে তার মৌখিক তওবা উপহাস ছাড়া আর কিছু নয়। মৌখিক তওবা প্রকৃত তওবা নয়। আন্তরিক তওবার কিছু শর্ত রয়েছে। হযরত আলী (রা.) কে তওবা সম্পর্কে জিজ্ঞাসা করলে তিনি বলেন তওবা হল ছয়টি বিষয়ের সমষ্টি:
সূরা আত-তওবা-৯,।মোট আয়াত=১২৯
তওবা এবং আল্লাহর রহমত
ইসলামী শরীয়ত মতে আন্তরিক তওবা আল্লাহ গ্রহণ করে থাকেন। আল্লাহ বলেন: "নিশ্চই তিনি মহাক্ষমাশীল, অতীব দয়ালু —সূরা বাকারা (০২), আয়াত ৩৭।" কোরআন শরীফের বিভিন্ন আয়াতে আল্লাহ নিজেকে দয়ালু, মহানুভব ও ক্ষমাশীল হিসেবে বর্ণনা করেছেন। উদাহরণস্বরূপ, সূরা হাশরের ২২ নং আয়াতে তিনি বলেন "তিনি আল্লাহ, তিনি ব্যতীত অন্য কোন উপাস্য নেই; তিনি দৃশ্য ও অদৃশ্যকে জানেন। তিনি পরম দয়ালু, অসীম দাতা"। প্রত্যেক সূরার শুরুতে "পরম করুণাময় ও অসীম দয়ালু আল্লাহ্‌র নামে শুরু করছ" আয়াতটির ব্যবহার এই সত্যকে আরো জোড়ালো করেছে। কোরআন এবং হাদীসের বর্ণনা মতে আল্লাহতা’লার সর্বব্যাপী রহমতে যেকোন বড় গুনাহও (কবিরা গুনাহ) মাফ হতে পারে, শর্ত থাকে যে গুনাহগার ব্যক্তি আন্তরিক তওবা করেছে। আল্লাহ বলেন: "নিশ্চই আল্লাহ তার সাথে শিরক করার আপরাধ ক্ষমা করবেন না; এটা ছাড়া যাকে ইচ্ছা তিনি ক্ষমা করেন —সূরা নিসা (০৪), আয়াত ৪৮।" সুতরাং, ইসলামে আল্লাহর রহমত থেকে নিরাশ হওয়া নিষিদ্ধ (হারাম)। আল্লাহ বলেন: "বলুন: হে আমার বান্দাগণ যারা নিজেদের উপর জুলুম করেছ, তোমরা আল্লাহর রহমত থেকে নিরাশ হয়ো না। নিশ্চই আল্লাহ সমস্ত গুনাহ ক্ষমা করেন; তিনি ক্ষমাশীল, পরম দয়ালু —সূরা যুমার (৩৯), আয়াত ৫৩।"
মানুষের কর্তব্য
ইসলামী শরীয়তে তওবা একটি পারস্পরিক বিষয়: একজন ব্যক্তিকে উচিত তার ভুল বুঝতে পারা ও তা পরিত্যাগ করা যার ওপর আল্লাহ ক্ষমার প্রতিশ্রুতি দিয়েছেন। ইসলাম প্রত্যাশা করে মানুষ যেন তার ভুলসমূহ বুঝতে পারে এবং আল্লাহর নিকট ক্ষমা চায়। ইসলামএ ক্ষমা আপনাআপনি হয় না বরং তা অর্জনের বিষয়। নিজের পাপ এর প্রতি উদাসীন থাকাকে ক্ষতিকর মনে করা হয়। মহানবী (স.) বলেন: "একজন ঈমানদার ব্যক্তির নিকট তার পাপ হল একটি পাহাড়ের মত যার নিচে সে বসে রয়েছে এবং সে আশঙ্কা করে যে সেটি তার উপর পতিত হতে পারে। অন্যদিকে একজন দুষ্টু ব্যক্তি তার পাপকে উড়ন্ত মাছির মত মনে করে এবং সেটা অবজ্ঞা করে" - সহীহ বুখারী ৮:৭৫:৩২০। হাদীসে মহানবী (স.) মানুষকে আল্লাহর নিকট ক্ষমা চওয়ার তাগিদ দিয়েছেন।
ইসলামী শরীয়তে তওবা দ্বারা সে সকল পাপ মাফ হয় যা ব্যক্তির হক সম্পর্কিত নয়। ব্যক্তির হক সম্পর্কিত পাপ যেমন কারো উপর যুলুম, অর্থ আত্মসাত, মিথ্যা অপবাদ দেয়া ইত্যাদির ক্ষেত্রে সংশ্লিষ্ট ব্যক্তির নিকট ক্ষমা চওয়া জরুরী। মৃত্যু-কষ্ট শুরু হওয়া এবং আযাবের ফেরেশতা দর্শনের পর তওবা কবুল হয়না।
মোস্তাফিজুর রহমান ফিজার
মোস্তাফিজুর রহমান ফিজার (২৯ নভেম্বর ১৯৫৩) বাংলাদেশের দিনাজপুর-৫ আসনের সংসদ সদস্য। তিনি ২০১৮ সালে সপ্তম বার বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি বাংলাদেশ সরকারের প্রাথমিক ও গণশিক্ষা মন্ত্রণালয়ের দায়িত্বপ্রাপ্ত মন্ত্রী ছিলেন। ১৯৭১ সালে মুক্তিযুদ্ধ চলাকালে তিনি একজন মুক্তিযোদ্ধা (এফ.এফ) হিসেবে তালিকাভুক্ত হন, এবং সেক্টর-৭ এর অধীনে যুদ্ধ করেন।
জন্ম ও শিক্ষাজীবন
মোস্তাফিজুর রহমানের জন্ম ১৯৫৩ সালের ২৯ নভেম্বর দিনাজপুর জেলার ফুলবাড়ি উপজেলার জামগ্রাম গ্রামে। তার বাবার নাম মোবারক হোসেন এবং মায়ের নাম শাহেদা খাতুন। তিনি ১৯৬৮ সালে সুজাপুর উচ্চ বিদ্যালয় থেকে এসএসসি এবং ১৯৭০ সালে ফুলবাড়ী সরকারি কলেজ থেকে এইচএসসি পাশ করেন। পরবর্তীতে ১৯৭৩ সালে তিনি ফুলবাড়ি কলেজ থেকে স্নাতক ডিগ্রি লাভ করেন এবং রাজশাহী বিশ্ববিদ্যালয় থেকে ১৯৭৭ সালে সমাজ বিজ্ঞানে স্নাতকোত্তর ডিগ্রি অর্জন করেন। ১৯৮৬ সালে আইন বিষয়েও স্নাতক ডিগ্রি অর্জন করেন।
রাজনৈতিক জীবন
১৯৮৬ সালে প্রথমবারের মত দিনাজপুর-৫ (ফুলবাড়ি- পার্বতীপুর) থেকে জাতীয় সংসদের মাননীয় সংসদ সদস্য নির্বাচিত হন তিনি। পরবর্তীতে ১৯৯১, ১৯৯৬, ২০০১, ২০০৮ এবং ২০১৪ সালেও তিনি সংসদ সদস্য নির্বাচিত হন। ২০০৯ সালে বন ও পরিবেশ মন্ত্রণালয়ের প্রতিমন্ত্রী হিসেবে শপথ গ্রহণ করেন ও দায়িত্ব পালন করেন। পরবর্তীতে ৩১ জুলাই ২০০৯ থেকে ২১ নভেম্বর ২০১৩ পর্যন্ত ভূমি মন্ত্রণালয়ের প্রতিমন্ত্রী হিসেবে দায়িত্ব পালন করেন। ২০১৪ সালের ১২ জানুয়ারি প্রাথমিক ও গণশিক্ষা মন্ত্রণালয়ের মাননীয় মন্ত্রী হিসেবে শপথ গ্রহণ করে ৭ জানুয়ারী ২০১৯ পর্যন্ত এই মন্ত্রণালয়ের দায়িত্ব পালন করেছেন। তিনি ১৫ বছর যোগাযোগ মন্ত্রণালয় সম্পর্কিত সংসদীয় স্থায়ী কমিটির এবং ১০ বছর পাবলিক অ্যাকাউন্টস্‌ কমিটির সদস্য ছিলেন। ২০০০ সালে তিনি ত্রাণ ও পুনর্বাসন মন্ত্রণালয় সম্পর্কিত স্থায়ী কমিটির চেয়ারম্যানের দায়িত্বে ছিলেন।
পঞ্চকোট মহাবিদ্যালয়
পঞ্চকোট মহাবিদ্যালয় পশ্চিমবঙ্গের পুরুলিয়া জেলার একটি কলেজ। ২০০০ সালে প্রতিষ্ঠিত এই কলেজের অবস্থান রঘুনাথপুর মহকুমার নিতুরিয়াতে। এই অঞ্চলটি অতীতকালে কাশীপুর পঞ্চকোট রাজবংশের বাসস্থান ছিল। তারই স্মৃতিতে কলেজটির নামকরণ হয় পঞ্চকোট মহাবিদ্যালয়। বর্ধমান বিশ্ববিদ্যালয় অনুমোদিত এই কলেজের প্রতিষ্ঠায় দলমত নির্বিশেষে স্থানীয় বিদ্যানুরাগী সমাজ ও বিশিষ্ট সমাজসেবী দীনবন্ধু বন্দ্যোপাধ্যায়ের ভূমিকা স্মরণীয়। সাংসদ তহবিল, জেলা পরিকল্পনা দপ্তর ও স্থানীয় মানুষদের দানে বর্তমানে কলেজের বিশাল নিজস্ব ভবনটি তৈরি হয়েছে। বর্তমানে বিএ পাঠ্যক্রমের ছয়টি বিষয়ে অনার্স-সহ মোট আটটি বিষয় ও অ্যাকাউন্টেন্সিতে অনার্স-সহ বিকম পড়ানো হয় এখানে।
লডউইক ডি ক্রুইফ
লডউইক ডি ক্রুইফ (জন্ম: ৭ অক্টোবর ১৯৬৯) একজন ডাচ ফুটবল কোচ ও সাবেক ফুটবলার। তিনি বর্তমানে বাংলাদেশ জাতীয় ফুটবল দলের ম্যানেজার হিসাবে দায়িত্ব পালন করছেন।
প্লেয়িং ক্যারিয়ার
ডি ক্রুইফ ১৯৯৩-৯৪ মৌসুমে এফসি ওএসএস এর হয়ে ১৯ টি লীগ খেলায় অংশ নিয়েছেন।
চন্দ্রমল্লিকা
চন্দ্রমল্লিকা (Chrysanthemum; কখন কখন mums অথবা chrysanths ও বলা হয়, বৈজ্ঞানিক নাম: Chrysanthemum indicum L.) একটি অতি পরিচিত ফুল। এই ফুলের অনেকগুলো প্রজাতি রয়েছে। বেশিরভাগ প্রজাতির উৎপত্তি পূর্ব এশিয়া থেকে এবং এই ফুলের বৈচিত্র্যের কেন্দ্রস্থল হল চিনে। এটি বাণিজ্যিকভাবে চাষাবাদ হয়। বিভিন্ন রংয়ের এই ফুলগুলোর আন্তর্জাতিক বাণিজ্যমূল্য রয়েছে প্রথম সারিতে। অক্টোবরে কুঁড়ি আসে এবং নভেম্বরে ফুল ফোটে৷ গাছে ফুল তাজা থাকে ২০ থেকে ২৫ দিন৷ ফুলদানি সাজানোর জন্য লম্বা ডাঁটাসহ এবং মালা গাঁখার জন্য ডাঁটা ছাড়া ফুল তোলা হয়। অন্যান্য স্থানীয় নামের মধ্যে - চন্দ্রমুখী, chrysanthemum, Gul dawoodi উল্লেখযোগ্য।
নামকরণ
চন্দ্রমল্লিকার ইংরেজি প্রতিশব্দ ক্রিস্যানথিমাম। শব্দটি গ্রীক থেকে এসেছে। ক্রিসস অর্থ 'সোনা' এবং এনথিমাম অর্থ 'ফুল'।
এ গাছ ৫০ থেকে ১৫০ সেন্টিমিটার পর্যন্ত উঁচু হয়ে থাকে। বৃহদাকৃতির ফুলগুলো সচরাচর সাদা, হলুদ অথবা পটল বর্ণের হয়। ফুলটির অপর একটি নাম হল 'সেবতি' ।
অলি আহমেদ (কুমিল্লার রাজনীতিবিদ)
অলি আহমেদ বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-১৬ আসনের সংসদ সদস্য ছিলেন।
চন্দ্রমল্লিকা
প্রজাতি
বাংলাদেশ তিনটি প্রজাতি বিশেষভাবে পরিচিত যথা- তিন রঙা চন্দ্রমল্লিকা, তোরা চন্দ্রমল্লিকা, মালীর চন্দ্রমল্লিকা। চন্দ্রমল্লিকার বিভিন্ন জাত রয়েছে। বাণিজ্যিকভিত্তিতে যেগুলোর চাষ হয়, সেগুলোকে প্রধানত দুই শ্রেণীতে ভাগ করা হয় – ছোট ও বড়৷
অলি আহমেদ (কুমিল্লার রাজনীতিবিদ)
প্রাথমিক জীবন
অলি আহমেদ কুমিল্লা জেলায় জন্মগ্রহণ করেন।
রাজনৈতিক জীবন
অলি আহমেদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৬ আসন থেকে সংসদ সদস্য নির্বাচিত হন।
ঝজ্জর
ঝাজ্জর (Jhajjar) ভারতের হরিয়ানা রাজ্যের ঝাজ্জর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২০ মিটার (৭২১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ঝাজ্জর শহরের জনসংখ্যা হল ৩৯,০০৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে ঝাজ্জর এর সাক্ষরতার হার বেশি।
জহির শাহ মির্জা
মির্জা মুহাম্মাদ জহির উদ-দীন শাহ (১৮৫৫ – ১৮৯৯) মির্জা জহির শাহ (হিসাবে পরিচিত ফার্সি -ظهیرالدین میرزا محمد) একজন মুঘল বংশধর এবং তিনি ছিলেন ভারতীয় রাজ-কর্মচারী প্রাক্তনদের মধ্যে ব্রিটিশ সাম্রাজ্যের প্রথম নাটোরের জমিদার এবং সিংহ ও নাটোরের ঘরের কুলপতি ছিলেন।
মিথ্রা প্যাটারা
মিথ্রা প্যাটারা (ইংরেজি: Mithra Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৩৪ কিলোমিটার এবং স্থানাংক । এটির নামকরণ করা হয়েছে পারস্যদেশীয় আলোক দেবতা মিথ্রার নামানুসারে। ১৯৮৫ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। মিথ্রা প্যাটারার উত্তরে রয়েছে সিলপিয়াম মনস, পূর্বে রয়েছে পেরুন প্যাটারা এবং দক্ষিণপশ্চিমে রয়েছে ভিরাকোচা প্যাটারা।
জহির শাহ মির্জা
পটভূমি
নাটোর জমিদারি হ্রাসের সাথে সাথে তিনি হিন্দু শাসক পরিবারের অধীনে পূর্বে এলাকা ও গ্রাম পেয়েছিলেন।
মৃত্যু এবং উত্তরাধিকার
১৮৭০ এর দশকের প্রথম দিকে নাটোরের প্রতিবেশী এস্টেটে, তিনি স্থানীয় গভর্নর ও জমিদারদের কৃষক দ্বারা পাবনা বিদ্রোহকে ঠেকাতে সহায়তা প্রদান করেন। পাবনায় তিনি চলানবিল হর্স রেসের পৃষ্ঠপোষক এবং অংশগ্রহণকারী ছিলেন। ১৮৯৯ সালে তার মৃত্যুর পর পরিবারটির এস্টেটটি তার পুত্র ও পৌত্রদের দ্বারা এলাকার কয়েকটি মুসলিম জমিদারির একটি হয়ে ওঠে।
তার পুত্র মির্জা জাফর তাকে সফল জমিদার করে। মৃধার তার অফিসে ছোট ছেলেমেয়েরা রেখে গিয়েছিল যারা রাজশাহী ও নাটোরের রাজনীতিতে আধিপত্য বিস্তার করেছিল, যেমনটি ইব্রাহিম আলী মৃধা ও অন্যান্যদের মতো বিশ শতকের মধ্যে ভাল ছিল।
মহরৌলি
মহরৌলি হল ভারতের দিল্লির রাজ্যের দক্ষিণ দিল্লি জেলার একটি প্রতিবেশী শহরতলী। এটি দিল্লির বিধানসভার একটি কেন্দ্রের প্রতিনিধিত্ব করে । এলাকাটি গুরগাঁওয়ের কাছাকাছি এবং বসন্ত কুঞ্জের পাশে অবস্থিত।
ভূগোল এবং জলবায়ু
মেহরাউলি দিল্লির দক্ষিণ জেলায় এ অবস্থিত । এর উত্তরে রয়েছে মালব্য নগর। বসন্ত কুঞ্জ এর পশ্চিমে এবং দক্ষিণে তুঘলকাবাদ অবস্থিত।
দিল্লির বাকি অংশের মতো, মেহরাউলির একটি আধা-শুষ্ক জলবায়ু রয়েছে যেখানে গ্রীষ্ম এবং শীতের তাপমাত্রার মধ্যে উচ্চ পার্থক্য রয়েছে। গ্রীষ্মকালে তাপমাত্রা ৪৬ ডিগ্রি সেলসিয়াস পর্যন্ত যেতে পারে, তবে ০ ডিগ্রি সেলসিয়াসের কাছাকাছি উষ্ণ জলবায়ুতে অভ্যস্ত লোকদের কাছে শীতকাল হিমায়িত বলে মনে হতে পারে।
মেহরাউলির মাটি বেলে দোআঁশ থেকে দোআঁশ জমিন নিয়ে গঠিত। জনসংখ্যা বৃদ্ধির কারণে সাম্প্রতিক অতীতে পানির স্তর ৪৫ মিটার থেকে ৫০ মিটারের মধ্যে নেমে গেছে।
রাজনীতি
২০১৩ সালের দিল্লি বিধানসভা নির্বাচনে, বিজেপির পারভেশ ভার্মা মেহরাউলির বিধায়ক হিসেবে নির্বাচিত হন । তিনি যোগানন্দ শাস্ত্রীর স্থলাভিষিক্ত হন, প্রাক্তন দিল্লি বিধানসভার স্পিকার ভারতীয় জাতীয় কংগ্রেসের সাথে যুক্ত
মহরৌলি বিধানসভা কেন্দ্রে চারটি পৌরসভার ওয়ার্ড রয়েছে, যথা, ওয়ার্ড ১৬৯ লাডো সরাই (W), ১৭০ ওয়ার্ড মেহরাউলি (GEN), ১৭১ বসন্ত কুঞ্জ (SCW) এবং ১৭২ কিশানগড় (W) ওয়ার্ড৷ পৌর কর্পোরেশনের চারটি ওয়ার্ডের প্রতিনিধিত্ব করছেন মহিলা কাউন্সিলররা।
জ্যোতিপ্রসাদ আগরওয়ালা
জ্যোতিপ্রসাদ আগরওয়ালা (ইংরাজী:Jyotiprasad Agarwala;অসমীয়া: জ্যোতিপ্রসাদ আগৰৱালা) ভারতের অসম রাজ্যের বিখ্যাত গীতিকার, নাট্যকার, লেখক ও চলচ্চিত্র নির্মাতা ছিলেন। তিনি অসমীয়া ভাষায় কবিতা, নাটক, প্রবন্ধ, সমালোচনা ও শিশুসাহিত্য রচনা করে অসমীয়া সাহিত্যে যথেষ্ট অবদান রেখেছেন। অসমীয়া সাহিত্যে আবদান থাকার জন্য জ্যোতিপ্রসাদ আগরওয়ালাকে “রুপকোয়র” উপাধি দেওয়া হয়। ১৯৩৫ খ্রিষ্টাব্দে তিনি প্রথম অসমীয়া চলচ্চিত্র জয়মতী নির্মাণ করেছিলেন। ১৯৫১ খ্রিষ্টাব্দের ১৭ জানুয়ারি তিনি কর্কট রোগে মৃত্যুবরণ করেন। জ্যোতিপ্রসাদ আগরওয়ালের মৃত্যুদিন ১৭ জানুয়ারি অসমে শিল্পী দিবস হিসেবে পালন করা হয়। ।
জন্ম
১৯০৩ খ্রিষ্টাব্দের ৩ জুনে উজনী অসমের ডিব্রুগড় জেলার অন্তর্গত তামোলবারী চা বাগিচায় জ্যোতিপ্রসাদ আগরওয়ালার জন্ম হয়েছিল। জ্যোতিপ্রসাদ আগরয়ালার পিতার নাম পরমানন্দ আগরওয়ালা ও মাতার নাম কিরণময়ী আগরওয়ালা। চন্দ্রকুমার আগরওয়ালা সমন্ধে কাকা ছিলেন। আগরওয়ালার পুর্বপুরুষ নবরংগরাম ১৮১১ খ্রিষ্টাব্দে রাজস্থানের মারোয়াড় থেকে অসমে এসেছিলেন।
শিক্ষা
অসম ও কলকাতার বিভিন্ন স্থান থেকে শিক্ষা লাভ করার পর ১৯২১ খ্রিষ্টাব্দে দ্বিতীয় বিভাগে মেট্রিকুলেশনে উর্ত্তীণ হন। ১৯২৬ খ্রিষ্টাব্দে জ্যোতিপ্রসাদ অর্থনীতিতে উচ্চ শিক্ষার জন্য এডিনবার্গে যান কিন্তু ১৯৩০ খ্রিষ্টাব্দে শিক্ষা শেষ না করে তিনি অসমে ফিরে আসেন। ফিরে আসার পথে তিনি জার্মানি থেকে চলচ্চিত্র নির্মাণের প্রশিক্ষণ নিয়েছিলেন।
পরবর্তী জীবন
শিক্ষা ত্যাগ করে অসম আসার পর জ্যোতিপ্রসাদ ভারতের স্বাধীনতা আন্দোলনে যোগদান করেন। ১৯৩২ সনে তিনি স্বাধীনতা সংগ্রামের জন্য ১৫ মাসের জন্য কারাবাসে থাকেন। শিলচর জেলে তিনি টাইফয়েড জ্বরে আক্রান্ত থাকা অবস্থায় তিনি কারাবাস পূর্ণ করেন। ১৯৩৩ খ্রিষ্টাব্দে জ্যোতিপ্রসাদ ভোলাগুরি চর বাগিচায় চিত্রবন স্থাপন করেন ও প্রথম অসমীয়া চলচ্চিত্র জয়মতীর সম্পাদনার কাজ আরম্ভ করেন। ১৯৩৫ খ্রিষ্টাব্দে লক্ষ্মীনাথ বেজবরুয়ার কাহিনীর উপর ভিত্তি করে অসমীয়া প্রথম চলচ্চিত্র জয়মতী মুক্তি পায়। জয়মতী চলচ্চিত্র থেকে হওয়া বাণিজ্যিক লোকসানের ধন আদায় করার জন্য তিনি ১৯৩৯ খ্রিষ্টাব্দে দ্বিতীয় অসমীয়া চলচ্চিত্র ইন্দ্রমালতী নির্মাণ করেছিলেন। ১৯৪১ খ্রিষ্টাব্দে জ্যোতিপ্রসাদ পুনরায় স্বাধীনতা সংগ্রামে অংশগ্রহণ করেন। ১৯৩৬ খ্রিষ্টাব্দে জ্যোতিপ্রসাদ আগরয়ালা দেওয়ানী ভূঞার সঙ্গে বিবাহ করেছিলেন। ১৯৫১ খ্রিষ্টাব্দের ১৭ জানুয়ারি জ্যোতিপ্রসাদ আগরওয়ালা কর্কট রোগে মৃত্যুবরণ করেন। মৃত্যুর সময় আগরওয়ালার বয়স ছিল ৪৮ বৎসর।
মালদ্বীপ আর্থিক কর্তৃপক্ষ
মালদ্বীপ আর্থিক কর্তৃপক্ষ (সংক্ষেপিত এমএমএ) (Maldives Monetary Authority) হল মালদ্বীপ প্রজাতন্ত্রের কেন্দ্রীয় ব্যাংক। ব্যাংকটি ১৯৮১ সালের ১ জুলাই '' এমএমএ আইন ১৯৮১" আদেশ বলে প্রতিষ্ঠিত হয়। এটির প্রধান কার্যালয় দেশটির রাজধানী মালে অবস্থিত। ব্যাংকটি এশিয়ান ক্লিয়ারিং ইউনিয়নের সদস্য।
ইতিহাস
মালদ্বীপ আর্থিক কর্তৃপক্ষ  এমএমএ আইন (১৯৮১)" প্রদত্ত আদেশ বলে ১৯৮১ সালের ১ জুলাই প্রতিষ্ঠিত হয়। ২০০৭ সালে  এমএমএ আইনের দ্বিতীয় সংশোধনীর পূর্ব পর্যন্ত দেশটির অর্থ ও ট্রেজারি মন্ত্রণালয়ের দায়িত্বে থাকা মন্ত্রি মালদ্বীপ আর্থিক কর্তৃপক্ষের গভর্নরের দায়িত্ব পালন করতেন এবং উক্ত মন্ত্রণালয়ের প্রতিমন্ত্রী ডেপুটি-গভর্নর হিসাবে দায়িত্ব পালন করতেন।
কেন্দ্রীয় ব্যাংককে স্বায়ত্তশাসন এবং পূর্ণ স্বাধীনতার দেয়ার জন্য ২০০৭ সালের এপ্রিল মাসে এমএমএ আইনটি সংশোধন করা হয়। সংশোধনীর মাধ্যমে অর্থমন্ত্রী এবং আর্থিক কর্তৃপক্ষের গভর্নরের দায়িত্ব পৃথক করা হয়েছিল। ফলস্বরূপ, জনাব আবদুল্লাহ জিহাদ মালদ্বীপ আর্থিক কর্তৃপক্ষের প্রথম স্বাধীন গভর্নর হিসেবে নিয়োগ পান এবং তিনি ২০০৭ সালের আগস্ট থেকে ২০০৮ সালের জুলাই পর্যন্ত গভর্নরের দায়িত্ব পালন করেন। পরবর্তীতে, ডঃ ফজিল নাজিব গভর্নরের দায়িত্ব গ্রহণ করেন।
পরিচালনা
মালদ্বীপ আর্থিক কর্তৃপক্ষের সার্বিক তত্ত্বাবধান ও দিকনির্দেশনা ৬ সদস্যবিশিষ্ট একটি পরিচালনা পর্ষদের ওপর অর্পিত থাকে। পরিচালনা পর্ষদের প্রধান হলেন গভর্নর যিনি অন্যান্য সদস্যের সহায়তায় কর্তৃপক্ষের সার্বিক কার্যক্রম তদারকি ও নীতিনির্ধারণী সিদ্ধান্ত গ্রহণ করেন। কর্তৃপক্ষের গভর্নর এবং ডেপুটি গভর্নর মালদ্বীপ প্রজাতন্ত্রের রাষ্ট্রপতি কর্তৃক যথাক্রমে ৭ এবং ৬ বছরের জন্য নিযুক্ত হন। পর্ষদের বাকী সদস্যরা গভর্নরের সুপারিশক্রমে মালদ্বীপের রাষ্ট্রপতির দ্বারা ৫ বছরের জন্য নিয়োগ পান। পর্ষদের সকল সদস্য সর্বাধিক ২ মেয়াদে দায়িত্ব নিতে পারে।
গভর্নর
মালদ্বীপ আর্থিক কর্তৃপক্ষের প্রধান নির্বাহীকে গভর্নর বলা হয়। প্রতিষ্ঠার পর থেকে গভর্নর হিসেবে ৮জন ব্যক্তি দায়িত্ব পালন করেছেন। ব্যাংকের বর্তমান গভর্নর হলেন আলী হাশিম যিনি ২০১৯ সালে থেকে এই দায়িত্ব পালন করে আসছেন।
লিডিয়া শাৎজের মৃত্যু
লিডিয়া চ্যারিটি শাৎজ (মার্চ ১৫, ২০০২-ফেব্রুয়ারি, ২০১০) ছিলেন লাইবেরীয় বংশোদ্ভূত ৭ বছর বয়সী মার্কিন শিশু, যাকে ২০১০ সালে তার দত্তক পিতা-মাতা তাকে শৃঙ্খলাবদ্ধ করার প্রচেষ্টায় হত্যা করেছিল।
পটভূমি
কেভিন এবং এলিজাবেথ শাৎজ ক্যালিফোর্নিয়ার প্যারাডাইসে বসবাস করতেন, যেখানে তারা তাদের ছয়টি আপন এবং তিনটি দত্তক নেওয়া সন্তানদের লালন-পালন ও হোমস্কুলিং করছিলেন।  ২০০৭ সালে তারা লাইবেরিয়ার আরও দুই সন্তানের সাথে লিডিয়াকে দত্তক নিয়েছিল। সেই বছরের শেষের দিকে, কেভিন কেএনবিসি ২৪ অ্যাকশন নিউজ দ্বারা পারিবারিক বাড়িতে তার শিশুদের প্রতি ভালবাসা এবং দত্তক প্রক্রিয়া সম্পর্কে সাক্ষাৎকার নেওয়া হয়।
হত্যা
৫ ফেব্রুয়ারি, ২০১০ তারিখে লিডিয়া শাৎজকে ০.২৫ ইঞ্চি প্লাস্টিকের টিউবিং দিয়ে অনেকবার জোরালো চাবুক পেটা করা হয়। বাট কাউন্টি ডিস্ট্রিক্ট অ্যাটর্নি মাইক র‍্যামসে অনুসারে, এলিজাবেথ তাকে নয় ঘন্টা ধরে আটকে রেখেছিল এবং কেভিন তার শরীরের পিছনে কয়েক ডজন বার মারধর করেছিল, যার ফলে টিস্যুর ব্যাপক ক্ষতি হয়েছিল। আপাতদৃষ্টিতে একটি শব্দ ভুল উচ্চারণ করার জন্য তাকে শৃঙ্খলাবদ্ধ করা হচ্ছিল।  ২০১০ সালের ৬ ফেব্রুয়ারি তিনি হাসপাতালে মারা যান। তারতার বোন ১১ বছর বয়সী জারিয়কেও "মিথ্যাবাদী এবং ৭ বছরের বাচ্চার উপর খারাপ প্রভাব" থাকার জন্য মারধর করা হয়েছিল। গুরুতর আহত অবস্থায় জারিয়াকে হাসপাতালে ভর্তি করা হয়েছিল, কিন্তু তিনি বেঁচে যান।
বিচার
শাৎজেস পুলিশকে জানিয়েছে যে তারা মাইকেল এবং ডেবি পার্লের নেতৃত্বে মৌলবাদী খ্রিস্টান সংগঠনের শিশু শৃঙ্খলা সম্পর্কে শিক্ষা অনুসরণ করছে। তদন্তকারীরা বলছেন, শাৎজেরা তাদের ছয় আপন সন্তানের উপর একই ধরনের শারীরিক শাস্তি রপ্ত করেছিল এবং তাদের বড় মেয়েকে স্প্যানকিংস সরবরাহের সঠিক উপায়ে প্রশিক্ষণ দিচ্ছিল। পার্লের ওয়েবসাইট, www.nogreaterjoy.org, পরামর্শ দেয় "প্লাস্টিকের পাইপ দিয়ে দ্রুতগতিতে আঘাত করলে দংশন হবে কিন্তু ক্ষত হবে না। একবারে দশটি চাটা দিন, যদি শিশু প্রতিরোধ করে।"
কেভিন শাৎজকে দ্বিতীয় ডিগ্রি হত্যা ও নির্যাতনের দায়ে দোষী সাব্যস্ত করা হয় এবং তাকে দুটি যাবজ্জীবন কারাদণ্ড থেকে কমপক্ষে ২২ বছরের কারাদণ্ড দেওয়া হয়। এলিজাবেথ শাৎজকে স্বেচ্ছায় হত্যা এবং বেআইনী শারীরিক শাস্তি প্রদানের জন্য দোষী সাব্যস্ত করা হয় এবং কমপক্ষে ১৩ বছরের কারাদণ্ড দেওয়া হয়।
ট্রিউ সান জেলা
২০০৩ সালের শুমারি হিসাবে জেলার জনসংখ্যা ২১৩১১৫ জন। জেলাটি ২৯২ কিমি² এলাকা জুড়ে রয়েছে । জেলার রাজধানী ট্রিউ সান এ অবস্থিত।
ক্ষীরাই রেলওয়ে স্টেশন
ক্ষীরাই রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি ক্ষীরাই এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৭৫ কি.মি. দূরে স্টেশনটি অবস্থিত।
ইতিহাস
ক্ষীরাই রেলওয়ে স্টেশনটি পশ্চিমবঙ্গের ক্ষীরাই তে অবস্থিত। স্টেশন কোড হল (কেএইচএআই)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি হাউর এবং পাঁশকুড়া জংশন এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-বালিচক লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
সম্পূর্ণানন্দ সংস্কৃত বিশ্ববিদ্যালয়
সম্পূর্ণানন্দ সংস্কৃত বিশ্ববিদ্যালয়, বারাণসী (পূর্বনাম: বারাণসেয় সংস্কৃত বিশ্ববিদ্যালয় ও সরকারি সংস্কৃত কলেজ, বারাণসী) হল ভারতের উত্তরপ্রদেশ রাজ্যের বারাণসীতে অবস্থিত একটি বিশ্ববিদ্যালয়। সংস্কৃত ভাষা ও তৎসম্পর্কিত বিষয়গুলি পঠনপাঠন এই বিশ্ববিদ্যালয়টির বৈশিষ্ট্য
ইতিহাস
১৭৯১ সালে বারাণসী রাজ্যের আমলে ইস্ট ইন্ডিয়া কোম্পানির জনৈক রেসিডেন্ট জনাথান ডানকান ভারতীয় শিক্ষাব্যবস্থায় ব্রিটিশ অর্থসাহায্যের দিকটি তুলে ধরতে সংস্কৃত "বাগ্ময়" (বাগ্মীতা) পরম্পরার বিকাশ ও সংরক্ষণের জন্য একটি সংস্কৃত কলেজ প্রতিষ্ঠার প্রস্তাব দেন। গভর্নর জেনারেল লর্ড কর্নওয়ালিস এই উদ্যোগটি অনুমোদন করেন এবং বার্ষিক ২০,০০০ টাকা অনুদান ঘোষণা করেন। প্রতিষ্ঠানের প্রথম শিক্ষক হন পণ্ডিত কাশীনাথ। সরকারি সংস্কৃত কলেজের প্রথম অধ্যক্ষ ছিলেন জন ম্যুর। এরপর তাঁর স্থলাভিষিক্ত হন জেমস আর. ব্যালেনটাইন, রালফ টি. এইচ. গ্রিফিথ, জর্জ তিবৌট, আর্থার ভেনিস, স্যার গঙ্গানাথ ঝা ও গোপীনাথ কবিরাজ।
আরএলভি-টিডি
আরএলভি-টিডি সফলভাবে ২০১৬ সালের ২৩ শে মে প্রথম বায়ুমণ্ডলীয় পরীক্ষামূলক উড্ডয়ন সম্পন্ন করেছিল, যা ৭৭০ সেকেন্ড স্থায়ী হয়েছিল ও সর্বোচ্চ ৬৫ কিলোমিটার (৪০ মাইল) উচ্চতায় পৌঁছেছিল। এটি বিভিন্ন প্রযুক্তির মূল্যায়ন করার জন্য নকশা করা হয়েছিল, এবং চূড়ান্ত সংস্করণের উন্নয়নে ১০ থেকে ১৫ বছর সময় লাগবে বলে আশা করা হচ্ছে। ৪.৫ কিলোমিটার উচ্চতা থেকে অবতরণ পরীক্ষা (আরএলভি-এলইএক্স) সফলভাবে ২০২৩ সালের ২রা এপ্রিল সম্পন্ন হয়েছিল। সম্পূর্ণরূপে উন্নত আরএলভি একটি রকেটের মতো উল্লম্বভাবে উড্ডয়ন করবে, কক্ষপথে একটি কৃত্রিম উপগ্রহ স্থাপন করবে, পৃথিবীতে ফিরে আসবে এবং রানওয়েতে অবতরণ করবে বলে আশা করা হচ্ছে।
সম্পূর্ণানন্দ সংস্কৃত বিশ্ববিদ্যালয়
ইতিহাস
১৯৫৮ সালে সম্পূর্ণানন্দের প্রয়াসে প্রতিষ্ঠানের মর্যাদা পরিবর্তিত হয়ে এটি কলেজ থেকে সংস্কৃত বিশ্ববিদ্যালয়ের স্তরে উন্নীত হয়। ১৯৭৪ সালে প্রতিষ্ঠানটির নাম আনুষ্ঠানিকভাবে পরিবর্তন করে সম্পূর্ণানন্দ সংস্কৃত বিশ্ববিদ্যালয় রাখা হয়।
বেদ-বেদাঙ্গ অনুষদ
এই অনুষদের অন্তর্গত চারটি বিভাগ হল:
সাহিত্য সংস্কৃতি অনুষদ
এই অনুষদের অন্তর্গত তিনটি বিভাগ হল:
অনুমোদন
১,২০০-রও বেশি সংস্কৃত-মাধ্যম বিদ্যালয় ও কলেজ এই বিশ্ববিদ্যালয়ের অনুমোদনপ্রাপ্ত। ভারতে এটিই একমাত্র বিশ্ববিদ্যালয় যা এতগুলি প্রতিষ্ঠানকে অনুমোদন দিয়ে থাকে। বিশ্ববিদ্যালয়-অনুমোদিত কলেজের পরিসংখ্যান নিম্নরূপ:
বিতর্ক
বিশ্ববিদ্যালয় মঞ্জুরি কমিশন জানায়, দিল্লির জগৎপুরী এলাকায় এই বিশ্ববিদ্যালয়ের পুরনো "বারাণসেয় সংস্কৃত বিশ্ববিদ্যালয়" নামে একটি জাল বিশ্ববিদ্যালয় রয়েছে।
রুকাইয়া সাইদ হাশমি
রুকাইয়া সাইদ হাশমি হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত বেলুচিস্তান প্রাদেশিক পরিষদের সদস্য ছিলেন।
ব্যক্তিগত ও শিক্ষাজীবন
রুকাইয়া সাইদ হাশমি চিকিৎসাবিদ্যায় স্নাতক বা এমবিবিএস ( ব্যাচেলর অব মেডিসিন অ্যান্ড ব্যাচেলর অব সার্জারি) ডিগ্রি অর্জন করেছেন।
তিনি প্রাক্তন সিনেটর সাইদ হাশমিকে বিয়ে করেছেন।
রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে নারিদের জন্য সংরক্ষিত আসনে পাকিস্তান মুসলিম লীগ (কিউ) এর প্রার্থী হিসাবে বেলুচিস্তানের প্রাদেশিক পরিষদে নির্বাচিত হয়েছিলেন।
বিজ্ঞান কল্পকাহিনীর ইতিহাস
থাম্ব|বৈজ্ঞানিক কল্পকাহিনীর একটি বাড়ি বিজ্ঞান কল্পকাহিনী ধরনটিতে সাহিত্যের কোন্‌ কোন্‌ বিষয়গুলোকে স্থান দেয়া হবে তা নির্ধারণ করা বেশ দুঃসাধ্য ব্যাপার। এ কারণেই বিজ্ঞান কল্পকাহিনীর ব্যাপ্তি বা পরিসর ব্যাপক। সে হিসেবে এর উৎপত্তি কবে কখন হয়েছিল তা সঠিকভাবে বলা সম্ভব নয়, বরং এটি একটি উন্মুক্ত প্রশ্ন হিসেবেই থেকে গেছে। কেউ কেউ মনে করেন সুপ্রাচীন সুমেরীয় সভ্যতার গিলগামেশ ছিল প্রথম বিজ্ঞান কল্পকাহিনীমূলক রচনা বা সাহিত্য। তবে অনেকেই এর বিরোধিতা করেন। অধিকাংশের মতে বিজ্ঞান কল্পকাহিনী লেখা যেতে পারে কেবল প্রকৃত বিজ্ঞানের উপর ভিত্তি করেই। সে হিসেবে বৈজ্ঞানিক বিপ্লবোত্তর যুগেই বিজ্ঞান কল্পকাহিনীর উৎপত্তি। আর এই যুগের সূচনা হয়েছে পদার্থবিজ্ঞান, জ্যোতির্বিজ্ঞান এবং গণিতশাস্ত্রের মত ক্ষেত্রে আইজাক নিউটন বা গ্যালিলিও গ্যালিলির মত বাঘা বাঘা বিজ্ঞানীদের বিপুল অবদানের পর থেকে। অনেকেই মেরি শেলির বিখ্যাত গথিক উপন্যাস ফ্রাংকেনস্টাইন-কে বিজ্ঞান কল্পকাহিনী রচনার সূচনা হিসেবে দেখেন।
সুজা হায়দার
এছাড়াও তিনি তুম মেরে হি রেহেনা, মুকাদ্দাস, সেহরা মে সফর, মন মায়লের মত ধারবাহিকগুলোর সংগীত পরিচালনা করেছেন।
'তেরা ও পেয়ার', 'বাওয়ারে' এবং 'নাওয়াজিসে' হল হায়দারের গাওয়া তিনটি একক।
তিনি ২০১৬ সালে কোক স্টুডিওতে সংগীত পরিচালক হিসেবে কাজ করেছেন।
কর্মজীবন
হায়দার খুদা কে লিয়ে (২০০৭) এবং বোল (২০১১) চলচ্চিত্রে সোয়েব মনসুরএর সঙ্গে একসাথে কাজ করেছেন। এই চলচ্চিত্রগুলোতে তিনি প্লেব্যাক গায়ক ছিলেন। আহমেদ জাহানহবেজ এর সঙ্গেও তিনি গান গেয়েছেন।
সুজা হায়দার ২০১৩ সালে হাম টিভির জন্য অনেকগুলি ধারাবাহিকের সংগীত পরিচালনা করেন। তুম মেরে হি রেহেনা (২০১৪), মুকাদ্দাস (২০১৫), সেহরা মে সফর (২০১৫), মন মায়ল (২০১৬) ধারাবাহিকগুলোতে তিনি সংগীত পরিচালনা করেছেন।
সুজা হায়দার ২০১৬ সালে কোক স্টুডিও সিজন ৯-এ সংগীত পরিচালক হিসেবে কাজ করেন। তিনি সর্বমোট ৬টি সংগীত পরিচালনা করেন সেই সিজনে। তিনি মিশা, সাফি, নাঈম আব্বাস রাফি, মোমেনা মুস্তাহসান, উমর জায়স্বল ও রাহাত ফতেহ আলী খানএর সঙ্গে কাজ করেছেন।
সৃষ্টাব্দ
সৃষ্টাব্দ (Anno Mundi, পৃথিবী সৃষ্টির অব্দ; לבריאת העולםপৃথিবী সৃষ্টির শুরুতে), হল আদিপুস্তকে উল্লেখিত পৃথিবীর সৃষ্টির বাইবেলীয় বর্ণনা ও ইতিহাস ভিত্তিক একটি পঞ্জিকা সাল। ইংরেজিতে সৃষ্টাব্দকে লাতিন শব্দ ব্যবহারের রীতি মেনে অ্যানো মুন্ডি ও এর সংক্ষিপ্ত রূপ এএম (AM) ব্যবহৃত হয়। ঐতিহাসিকভাবে এই জাতীয় দুটি পঞ্জিকা সাল ব্যবহৃত হয়েছে:
দুটো বর্ষপঞ্জী পৃথিবী সৃষ্টির বছরের হিসাব মেনে চললেও তাদের হিসাবের পার্থক্যের কারণ হলো বাইবেলের সংস্করণ (বাইবেলের গ্রিক অনুবাদ তথা সপ্ততিতে পৃথিবীর সৃষ্টির সাল ৫৫০০ খ্রিস্টপূর্বের দিকে, অন্যদিকে হিব্রু মেসোরেটীয় সংস্করণে ৩৭৬০ খ্রিস্টপূর্ব সালে)। দুটি পঞ্জিকার ১,৭৩২ বছরের পার্থক্য মূলত আদিপুস্তকের দুটি সংস্করণের জন্য হয়েছে। আদম থেকে আব্রাহামের পিতা তেরাহ পর্যন্ত বলা হচ্ছে গ্রিক সপ্ততির অনুসারে প্রত্যেকের সন্তান হওয়ার সময় তাদের হিব্রু সংস্করণের চেয়ে বয়স একশো বছরের বেশি ছিলো। দুটি আদিপুস্তকীয় ঘটনার মাঝে ১৪৬৬ বছরের পার্থক্য বিদ্যমান।
বাইবেলীয় ও ঐতিহ্যগত তারিখ এবং গবেষণাকৃত তারিখের মধ্যে পার্থক্য বিদ্যমান রয়েছে, যেমন প্রথম মন্দিরের ধ্বংস।
ইহুদি ঐতিহ্য
তালমুদীয় যুগ তথা প্রথম থেকে দশম শতাব্দীর দিকে ইহুদি বিশ্বের কেন্দ্র ছিলো মধ্যপ্রাচ্য, মূলত ব্যাবিলনীয়, সিরীয় ও ফিলিস্তিনি তালমুদ একাডেমিতে। এই অঞ্চলে ইহুদিরা পঞ্জিকার বর্ষ গণনা করার জন্য সেলেউসিড পদ্ধতি ব্যবহার করতো যার নাম লাতিন ভাষায় ছিলো অ্যানো গ্রেকোরাম; অর্থ "চুক্তিপত্রের সাল"। উদাহরণস্বরূপ, জোসেফাসের লেখাপত্র ও মাকাবীয়দের পুস্তক সেলেউসিড সাল পদ্ধতি ব্যবহার করেছে, এবং তালমুদ ট্র‍্যাকটেড আভোডাহ জারায় রয়েছে: "রাব্বাই আহা বি. যাকোব তারপর প্রশ্ন তুললেন: কীভাবে আমরা জানলাম যে আমাদের সাল [কাগজপত্রের] গ্রিক সাম্রাজ্যের সাথে পুরোপুরি সম্পর্কিত? কেন এটা বলা হয়না যে প্রথম এক হাজার বছর বাদ দিয়ে পরের এক হাজার বছর থেকে এটি মিশর থেকে প্রস্থানের সময় থেকে শুরু হয়েছে? সেক্ষেত্রে এই প্রমাণ প্রকৃতপক্ষে পরবর্তী নির্ধারণকৃত তারিখ!
রাব্বাই নাহমান বললেন: ইহুদিদের অভিবাসিত হওয়ার সময় গ্রিক পঞ্জিকা সাল ব্যবহৃত হয়েছিলো। তিনি [প্রশ্নকর্তা] ভেবেছিলেন যে রাব্বাই নাহমান তার প্রশ্ন কোনভাবে এড়িয়ে যেতে চেয়েছেন, কিন্তু যখন তিনি বিষয়টি সম্পর্কে ভালোভাবে অধ্যয়ন করলেন তিনি খুঁজে পেলেন যে এটা বলা হয়েছে (বারাইতায়): অভিবাসনের সময় শুধুমাত্র গ্রিক পঞ্জিকা সাল ব্যবহৃত হত।"
মাঝে মাঝে তালমুদীয় লেখাপত্রে পাওয়া যায়, যুগের সূচনা চিহ্নিত করতে উদ্ধৃতি প্রদান করা হতো, যেমন ধ্বংসের সাল পদ্ধতি, যা ৭০ খ্রিস্টাব্দের দ্বিতীয় মন্দিরের ধ্বংসের ঘটনার বছর থেকে বর্ষ সংখ্যা গণনা, এবং ১৬০ সালে সেদের ওলাম রাব্বার রাব্বাই জোশ বেন হালাফতার হিসাবকৃত পৃথিবী সৃষ্টির বছরের সংখ্যা। রাব্বাই জোশের মেসোরেটীয় পত্রের ভিত্তিতে করা এই হিসাবে আদম ও হাওয়াকে ৩৭৬০ খ্রিস্টপূর্ব সালের তিশ্রেই মাসের ১ তারিখে (রোস হাসানাহ) সৃষ্টি করা হয়েছে,  পরবর্তীতে মুসলিম কালপঞ্জি গবেষক আল-বিরুনি দ্বারা এর তারিখ সেলেউসিড সালের ৩৪৪৮ বছর আগে নিশ্চিতকরণ করা হয়। একটি উদাহরণ হচ্ছে অষ্টম শতাব্দীর শমূয়েলের বারাইতা।
খ্রিস্টাব্দ অষ্টম ও নবম শতাব্দীতে ইহুদিদের প্রাণকেন্দ্র ব্যাবিলন থেকে ইউরোপে সরিয়ে নেওয়া হয়, তাই সেলেউসিড পঞ্জিকা সাল অর্থহীন হয়ে পড়ে। একাদশ শতাব্দী থেকে সৃষ্টাব্দ পঞ্জিকা সাল সেলেউসিড সালকে প্রতিস্থাপন করে বিশ্বের ইহুদি সম্প্রদায়গুলোতে প্রভাবশালী হয়ে উঠে। নতুন ব্যবস্থাটি ১১৭৮ সালে মুসা বিন মৈমুন কর্তৃক মিশনাহ তোরাহ সম্পন্ন করার পর চূড়ান্ত পর্যায়ে রূপ নেয়। এই বইটির চন্দ্রের পবিত্রতা অধ্যায়ে (১১.১৬) তিনি তার পঞ্জিকা সালের নির্বাচন, যেখান থেকে সব তারিখ হিসাব করা উচিত, তা তিনি "বর্তমান বছরের নিসান মাসের তৃতীয় দিবস... যা পৃথিবী সৃষ্টির ৪৯৩৮ তম বছর" (২২ মার্চ ১১৭৮ খ্রিস্টাব্দ) লিখেন। তিনি বইতে পঞ্জিকা সালের হিসাবের সব পদ্ধতি ও সেগুলোর স্বপক্ষে ধর্মীয় যুক্তি সহ তার আধুনিক পঞ্জিকা যুগের সম্পর্ক তুলে ধরে সৃষ্টাব্দের চূড়ান্ত রূপ প্রতিষ্ঠা করেন।
ইহুদি বর্ষপঞ্জীর প্রথম বছর, ১ সৃষ্টাব্দ (ইংরেজিতে অ্যানো মুন্ডি ১ বা ১ এএম) পৃথিবী সৃষ্টির এক বছর আগে শুরু হয় বলে সেই বছরটিকে শূন্যতার বছর বলা হয়ে থাকে। ইহুদি ধর্মের সৃষ্টির সপ্তাহটি ১ সৃষ্টাব্দের ২৫-২৯ এলুল তথা শেষ পাঁচটি দিনে ঘটে। সৃষ্টির ষষ্ঠ দিনে আদম ও হাওয়াকে সৃষ্টি করা হয় যা ২ সৃষ্টাব্দের প্রথম দিন রোস হাসানাহ (১ তিশ্রেই)। এর সাথে সম্পৃক্ত মোলাদ আদম ঘটে ষষ্ঠ দিবসের (ইয়োম ভাভ) ১৪ তম (ইয়ুড দালেড) ঘন্টায় (এবং ০ খণ্ডে)। তার এক বছর আগের রোস হাসানাহ মোলাদ তহুর (বিশৃঙখলার নতুন চাঁদ) সাথে সম্পৃক্ত, এই নাম রাখার কারণ হলো সৃষ্টির আগে সবকিছু বিশৃঙখল অবস্থায় ছিলো যাকে শূন্যতার নতুন চন্দ্র হিসেবেও অনুবাদ করা হয়েছে। এছাড়াও একে মোলাদ বাহারাদ বলা হয় কেননা এটি দ্বিতীয় দিবসের (ইয়োম বেইস), পঞ্চম (হেই) ঘন্টার, ২০৪ (রেইশ দালেড) খণ্ডে (২৩:১১:২০ টা ) ঘটেছিলো। কারণ পশ্চিমা দিবস শুরুর সময় মধ্যরাত থাকে, কিন্তু সন্ধ্যা ৬টার পরে ইহুদি পঞ্জিকায় নতুন দিবস শুরু হয়, এর জুলীয় বর্ষপঞ্জীর তারিখটি হলো ৬/৭ অক্টোবর ৩৭৬১ খ্রিস্টপূর্বাব্দ (গ্রেগরীয় বর্ষপঞ্জিতে ৬/৭ সেপ্টেম্বর ৩৭৬১ খ্রিস্টপূর্ব)।
গ্রিক ঐতিহ্য
সপ্ততি ছিলো প্রথমদিককার খ্রিস্টানদের নিকট সহজলভ্য পুরাতন নিয়মের অ-হিব্রু সংস্করণ। অনেক গ্রিকভাষী রূপান্তরিত খ্রিস্টান পূর্ব রোমক সাম্রাজ্যের ভাষায় অনূদিত হওয়ার জন্য সপ্ততিকে গ্রহণ করে। পরবর্তীতে সপ্ততি লাতিন ভাষায় অনূদিত হয় যার নাম ছিলো ভালগেট, এটি খ্রিস্টীয় দৃষ্টিকোণের দিক থেকে হিব্রু ও গ্রিক পুস্তকের সমন্বিত আরেকটি অনুবাদ যা পরবর্তীতে সন্ত জেরোম দ্বারা ৪০৫ খ্রিস্টাব্দে পশ্চিমে প্রতিস্থাপিত হয় যেখানে লাতিন প্রচলিত ভাষা ছিলো।
পূর্বকালীন খ্রিস্টীয় কালপঞ্জি
প্রাপ্যতার কারণে বাইবেলীয় ঘটনাপঞ্জি অনুসারে পৃথিবী সৃষ্টির বছর সম্পর্কিত বিদ্যমান প্রথমদিককার খ্রিস্টীয় লেখাপত্রগুলো ছিলো সপ্ততি ভিত্তিক। সেই লেখাগুলো পাওয়া যায় অ্যান্টিওকের ষষ্ঠ বিশপ থিওফিলাসের (১১৫-১৮১) অটোলাইকাসের কাছে ক্ষমা (এপলোজিয়া অ্যাড অটোলাইকাস), এবং সেক্সটাস জুলিয়াস আফ্রিকানাস (২০০-২৪৫) রচিত ফাইভ বুকস অব ক্রোনলজি বইতে।
থিওফিলাস "বিশ্বের ভিত্তিপ্রস্তর" থেকে সম্রাট মার্কাস অরেলিয়াস পর্যন্ত বিশদ ঘটনাপঞ্জি তার বইতে উপস্থাপন করেছিলেন। তার ঘটনাপঞ্জি বাইবেলীয় প্রথম মানব আদম থেকে তার জীবনকাল সম্রাট মার্কাস অরেলিয়াসের সময় পর্যন্ত দেখিয়েছে। তার ঘটনাপঞ্জি পৃথিবীর সৃষ্টি ৫৫২৯ খ্রিস্টপূর্বাব্দের দিকে দেখিয়েছে: "বিশ্বের সৃষ্টি সমস্ত বছরের সর্বমোট পরিমাণ ৫,৬৯৮ বছর"।
ডক্টর বেন জিওন ওয়াকহোল্ডার নির্দেশ করেন যে এই বিষয়ের উপর খ্রিস্টীয় পিতাদের লেখাগুলোর গুরুত্বপূর্ণ তাৎপর্য রয়েছে (এমনকি যদিও তিনি এই ব্যাপারে দ্বিমত পোষণ করেন যে সবগুলো ঘটনাপঞ্জি ব্যবস্থাই সপ্ততির তথ্যের উপর ভিত্তি করে তৈরি করা হয়েছে) যার মাধ্যমে পূর্বকালীন হেলেনীয় যুগের বাইবেলীয় কালপঞ্জি লেখকদের সাথে খ্রিস্টীয় কালপঞ্জি লেখকদের একটি সম্পর্ক সংরক্ষিত করে:
"হেলেনীয় যুগে ইহুদি ও পৌত্তলিকদের দ্বারা মহাবিশ্বের সৃষ্টি, মহাপ্লাবন, বাইবেলীয় প্রস্থান, শলোমনের মন্দির নির্মাণের তারিখ নির্ণয়ের ক্ষেত্রে একটি অপরিসীম বুদ্ধিবৃত্তিক প্রচেষ্টার বৃদ্ধি পেয়েছিলো... তাদের অধ্যয়নের সম্পদনকালে অ্যান্টিওকের তাতিয়ান (কর্মজীবন ১৮০ সাল), আলেকজান্দ্রিয়ার ক্লিমেন্ট (মৃত্যু ২১৫ এর পূর্বে), রোমের হিপোলাইটাস (২৩৫ এ মৃত্যু), জেরুসালেমের সেক্সটাস জুলিয়াস আফ্রিকানাস (মৃত্যু ২৪০ এর পরে), ফিলিস্তিনে সিজারিয়ার ইউসেবিয়াস (২৬০-৩৪০) এবং সিউডো-জাস্টিন এর মত মানুষেরা প্রায়ই তাদের হেলেনীয় যুগের গ্রিক-ইহুদি বাইবেলীয় কালপঞ্জিকার পূর্বসুরীদের উদ্ধৃতি অরদান করতেন যা তাদের সুদূর-শিক্ষাবৃত্তির ক্ষেত্রে বিচক্ষণতার প্রমাণ দেয়।"
ইউসেবিয়াস (চতুর্থ শতাব্দীর প্রথমদিকে) এবং জেরোমের বিশ্ব ইতিহাস (৩৮০ খ্রিস্টাব্দ) মহাবিশ্বের সৃষ্টি ৫১৯৯ খ্রিস্টপূর্ব নির্ধারণ করেছে। বড়দিনের জন্য রোমান শহীদবিজ্ঞানের পূর্ববর্তী সংস্করণগুলো এবং আইরিশ চার গুরুর ইতিহাস এই তারিখ ব্যবহার করতো।
আলেকজান্দ্রীয় সাল
৪১২ খ্রিস্টাব্দে হিসাবকৃত ও চালুকৃত আলেকজান্দ্রীয় সাল ছিলো বাইজেন্টাইন সালের আগে ব্যবহৃত পঞ্জিকা সাল। রোমের হিপোলাইটাস, আলেকজান্দ্রিয়ার ক্লিমেন্ট ও বাকিদের প্রাথমিক প্রচেষ্টার পরে পৃথিবীর সৃষ্টির তারিখ ২৫ মার্চ ৫৪৯৩ খ্রিস্টপূর্ব নির্ধারণ করা হয়েছিলো।
আলেকজান্দ্রীয় যাজক প্যান্ডোরাস আদমের সৃষ্টি থেকে ৪১২ খ্রিস্টাব্দ পর্যন্ত ৫,৯০৪ বছর গণনা করেছলেন। তার বছরগুলো ২৯ আগস্টে শুরু হতো যা প্রাচীন মিশরীয় নববর্ষ থোথ মাসের ১ তারিখের সাথে সংশ্লিষ্টতা রয়েছে। যদিও আলেকজান্দ্রিয়ার অ্যানিয়ানাস সৃষ্টির প্রথম দিন হিসেবে ২৫ মার্চ তারিখকে বেছে নিয়েছিলেন যা ছিলো প্যান্ডোরাসের হিসাব থেকে আনুমানিক ছয় মাস পরে। এর ফলে আলেকজান্দ্রীয় সাল সৃষ্টি হয় যার পূর্বনির্ধারিত আলেকজান্দ্রীয় বেসামরিক বছর ২৯ আগস্ট, ৫৪৯৩ খ্রিস্টপূর্ব ও ধর্মীয় বছর ২৫ মার্চ ৫৪৯৩ খ্রিস্টপূর্বাব্দে শুরু হয়।
"এই পঞ্জিকা যুগ ব্যবস্থা পৃথিবীর ইতিহাসের তিনটি মূল তারিখের ঐশ্বরিক কাকতালীয়তা দক্ষভাবে সাজানোপূর্বক প্রদর্শন করে: সৃষ্টির সূচনা, যিশু খ্রিস্টের জন্ম, এবং পুনরুত্থান। এই সবগুলো ঘটনা আলেকজান্দ্রীয় ঘটনাপঞ্জি অনুসারে মার্চ মাসের ২৫ তারিখে ঘটেছিলো; উপরন্তু, প্রথম দুটি ঘটনার মাঝে ঠিক ৫৫০০ বছরের পার্থক্য বিদ্যমান; প্রথম ও তৃতীয় ঘটনাটি ঘটে রবিবারে – সৃষ্টির পবিত্র সূচনা এবং খ্রিস্টের পুনরুত্থান দিবসে"
এর পূর্বে আলেকজান্দ্রিয়ার ডায়োনিসিয়াস ২৫ মার্চকে বছরের সূচনা নির্বাচিত করার পেছনে ঐশ্বরিক যুক্তি প্রদান করেন: "২৫ মার্চকে সৃষ্টির দিবস হিসেবে বিবেচনা করা হয়। এটি ছিলো মধ্যযুগীয় জুলীয় বর্ষপঞ্জির প্রথম দিবস এবং মহাবিষুব (এটি জুলীয় বর্ষপঞ্জি গঠনের সময় প্রকৃত মহাবিষুব ছিলো)। যিশুর গর্ভে আগমনের উৎসবের তারিখ ২৫ মার্চ ধরে নিয়ে তার নয় মাস পর যিশুর জন্মদিন তথা বড়দিন ২৫ শে ডিসেম্বরে পালন করা হয়।"
ম্যাক্সিমাস দ্যা কনফেসর এবং থিওফানেস এর মত গির্জার ফাদারেরা এবং জর্জ সিনসেলাস এর মত ঘটনাপঞ্জি কর্তাগণ ৫৪৯৩ খ্রিস্টপূর্বের ২৫ মার্চ থেকে শুরু হওয়া আলেকজান্দ্রীয় সাল গ্রহণ করেন। এর সাথে জড়িত আধ্যাত্মিকতার বিষয়টি বাইজেন্টিয়ামে জনপ্রিয় হয়েছিলো। যদিও খ্রিস্টীয় প্রতীকের এই অসাধারণ যুগটির দুটি বড় সমস্যা ছিলো, ইস্টার ভিত্তিক ঐতিহাসিক যিশুর পুনরুত্থানের তারিখের ত্রুটি, এবং সন্ত যোহনের সুসমাচারের সময়রেখার সাথে নিস্তারপর্ব পরবর্তী শুক্রবারে যিশুর ক্রুশবিদ্ধ হওয়া ঘটনার তারিখের অসঙ্গতি।
ক্রোনিকন পাশ্চাল
সৃষ্টাব্দের একটি নতুন প্রকার পাওয়া যায় ৬৩০ সালে এন্টিওকীয় পাণ্ডিত্যপূর্ণ ঐতিহ্যের কিছু প্রতিনিধিদের দ্বারা লিখিত ক্রোনিকন পাশ্চাল নামক এক মূল্যবান বাইজেন্টিনীয় সর্বজনীন বিশ্বের ঘটনাপঞ্জির বইতে। বইটিতে আদমের সৃষ্টি হিসেবে ২১ মার্চ ৫৫০৭ খ্রিস্টপূর্ব উল্লেখ রয়েছে।
গ্রিক খ্রিস্টীয় কালপঞ্জিতে এর প্রভাবের জন্য ক্রোনিকন পাশ্চালকে ইউসেবিয়াস ও সন্ন্যাসী জর্জিয়াস সিনসেলাসের কালপঞ্জির পাশে স্থান দেওয়া হয়। যা মধ্যযুগে খুব গুরুত্বপূর্ণ হলেও বিন্যাসের দিক দিয়ে বাকি দুটো কর্মের তুলনায় এটি নগণ্য।
বাইজেন্টাইন সাল
বাইজেন্টাইন সাম্রাজ্যে ৬৯১ থেকে ১৭২৮ খ্রিস্টাব্দ পর্যন্ত সৃষ্টাব্দ ছিলো পূর্বদেশীয় সনাতনপন্থী মণ্ডলীর সর্বজনীন পিতৃতন্ত্রের দাপ্তরিক পঞ্জিকা সাল। দশম শতাব্দীর পরে ক্যালসিডোনীয় খ্রিস্টধর্ম বাইজেন্টাইন সৃষ্টাব্দকে পঞ্জিকা সাল হিসেবে গ্রহণ করে যা ১ সেপ্টেম্বর ৫৫০৯ খ্রিস্টপূর্বাব্দে শুরু হয় (যার সাথে আলেকজান্দ্রীয় সালের ১৬ বছর এবং ক্রোনিকন পাশ্চালের ২ বছরের পার্থক্য)। বাইজেন্টিনীয় সৃষ্টাব্দ সাল ৯৮৮ থেকে ১৪৫৩ খ্রিস্টাব্দ পর্যন্ত বাইজেন্টাইন সাম্রাজ্যের এবং ৯৮৮ থেকে ১৭০০ খ্রিস্টাব্দ পর্যন্ত রুশ সনাতনপন্থী মণ্ডলীর বেসামরিক পঞ্জিকা ছিলো।
বাইবেলের সপ্ততির সংস্করণ থেকে বাইজেন্টিনীয় সৃষ্টাব্দের বছরের হিসাব করে সৃষ্টির তারিখ যিশুর মনুষ্য দেহে আবির্ভাবের ৫৫০৯ বছর পূর্বে নির্ধারণ করা হয়েছিলো, যা পরবর্তীতে খ্রিস্টাব্দ পদ্ধতি জনপ্রিয়করণের পর ৫৫০৯ খ্রিস্টপূর্বাব্দ বলে বিবেচিত হয়। সৃষ্টির তারিখ ১ সেপ্টেম্বরে নির্ধারণের ফলে তা সনাতনী খ্রিস্টধর্মের ধর্মীয় বছরের সূচনা হিসেবে পরিগনিত হয় এবং ১ সৃষ্টাব্দ ১ সেপ্টেম্বর ৫৫০৯ খ্রিস্টপূর্ব (জুলীয়) থেকে শুরু হয়ে ৩১ আগস্ট, ৫৫০৮ খ্রিস্টপূর্বাব্দে শেষ হয়। "সৃষ্টির বর্ষ" বাইজেন্টাইন বর্ষপঞ্জীতে গ্রিক ভাষায় বলা হয় এটোস কসমো যার অর্থ "মহাবিশ্বের বর্ষ"।
পশ্চিমা খ্রিস্টধর্ম
পশ্চিমের খ্রিস্টধর্মাবলম্বীরা কখনো সৃষ্টাব্দ পদ্ধতি পুরোপুরিভাবে গ্রহণ করেনি এবং ভালগেট পুস্তকের ভিত্তিতে সময়রেখাও প্রস্তুত করেনি যা গ্রিক সপ্ততির হিসাবের ন্যায় তৈরি হয়েছিলো। গথদের দ্বারা লিখিত বাইবেলের ভালগেট সংস্করণ রোমের লাঞ্ছনার আগে সম্পন্ন হয়নি এবং রাজনৈতিক অস্থিতিশীলতার পূর্বে এর উন্নয়নের জন্য খুব কম সময় ছিলো। কারণ যাই হোক, পশ্চিম ইউরোপ নিজেরা খ্রিস্টাব্দ পঞ্জিকা সালের উন্নয়ন করে। ধর্মীয় কারণে সৃষ্টাব্দ পদ্ধতির প্রতি কৌতুহল ইউরোপে ছিলো না। তাছাড়া যিশু খ্রিস্টের জন্ম (৫১৯৭-৫১৯৯ সৃষ্টাব্দ) ও দুঃখভোগের (৫২২৮-৫২৩১ সৃষ্টাব্দ) সাথে খ্রিস্টাব্দের প্রত্যক্ষ সম্পর্ক বিদ্যমান রয়েছে। উদাহরণস্বরূপ, বিড তার বিশ্ব সময়রেখায় (ডি টেম্পোরাম রেশিওনে এর ৬৬ তম অধ্যায়ে) সমস্ত ঘটনাগুলোর তারিখ ভালগেট অনুসারে নির্ধারণের সময় তিনি যিশুর জন্ম ৩৯৫২ সৃষ্টাব্দে নির্ধারণ করেন।  প্লেগউইনকে প্রেরিত চিঠিতে বিড দুটো পঞ্জিকা সালের পার্থক্য তুলে ধরেন।
শেলবি ওয়াকার
শেলবি ওয়াকার (Shelby Walker; ২৭ ফেব্রুয়ারি, ১৯৭৫ - ২৪ সেপ্টেম্বর, ২০০৬) ছিলেন একজন আমেরিকান পেশাদার বক্সার এবং মিশ্র মার্শাল আর্টিস্ট। শেলবি গার্ল নামে পরিচিত ওয়াকারের জন্মনাম ছিলো শেলবি রজার্স।
পাঁচ বছর সক্রিয় দায়িত্ব পালন এবং মার্কিন সেনাবাহিনীতে রিজার্ভে থাকার পরে ওয়াকার একজন মিশ্র মার্শাল আর্টিস্ট হিসাবে তার কর্মজীবন শুরু করেছিলেন। তার ছয়টি এমএমএ লড়াইয়ের মধ্যে সে তিনটি জিতেছে এবং তিনটি হেরেছে।
২০০২ সালে, ওয়াকার একজন পেশাদার বক্সার হন। তার বক্সিং ক্যারিয়ারে তিনি ১৪টি লড়াই সম্পন্ন করেছেন। এর মধ্যে সাতটি (কে.ও. দ্বারা ছয়) জিতেছিলেন, ছয়টি হেরেছিলেন এবং একটি ড্র করেছিলেন।
লেবানন জাতীয় ফুটবল দল
৪৯,৫০০ ধারণক্ষমতাবিশিষ্ট কামিল শাম'য়ুন স্পোর্টস সিটি স্টেডিয়ামে কেদার নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লেবাননের রাজধানী বৈরুতে অবস্থিত। বর্তমানে এই দলের ম্যানেজারের দায়িত্ব পালন করছেন জামাল তাহা এবং অধিনায়কের দায়িত্ব পালন করছেন আল আনসারের আক্রমণভাগের খেলোয়াড় হাসান মাতুক।
লেবানন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে লেবানন এপর্যন্ত ২ বার অংশগ্রহণ করেছে, যার মধ্যে প্রত্যেকবার তারা শুধুমাত্র গ্রুপ পর্বে অংশগ্রহণ করেছে।
আব্বাস আহমদ আতউই, ইউসুফ মুহাম্মদ, হাসান মাতুক, মুহাম্মদ গাদ্দার এবং হিলাল আল-হিলউইয়ের মতো খেলোয়াড়গণ লেবাননের জার্সি গায়ে মাঠ কাঁপিয়েছেন।
১৯৩৩-১৯৫৭: প্রারম্ভকালীন
১৯৩৪ সালের ৩ ফেব্রুয়ারি, রোমানিয়ান দল সিএ টিমিসোয়ারা (টিএসি) এর বিপক্ষে একটি প্রীতি খেলার পরিপ্রেক্ষিতে এলএফএ বৈরুতের ২২ জন খেলোয়াড়কে একটি প্রশিক্ষণ শিবিরে ডেকেছিল; খেলোয়াড়দের দুটি দলে বিভক্ত করা হয়েছিল এবং আমেরিকান ইউনিভার্সিটি অফ বৈরুতের (এইউবি) মাঠে একে অপরের বিরুদ্ধে খেলেছিল। টিএসি-এর বিপক্ষে ম্যাচটি ফেব্রুয়ারির ১৮ তারিখে অনুষ্ঠিত হওয়ার কথা ছিল, তবে এলএফএ এবং প্রতিদ্বন্দ্বিতা আয়োজনকারী এইউবি-এর মধ্যে আর্থিক মতবিরোধের কারণে এটি বাতিল করা হয়েছিল। বৈরুত নির্বাচিত দল শেষ পর্যন্ত ১৯৩৫ সালের ২১ নভেম্বর এইউবির মাঠে টিএসির বিপক্ষে খেলে, ৩-০ গোলে হেরে যায়। বৈরুত একাদশ ১৯৩৯ সালে হাবিব আবু চাহলা স্টেডিয়ামে সিরিয়ার দামেস্ক একাদশের বিপক্ষে তাদের প্রথম খেলায় অংশ নেয়; ম্যাচটি ৫-৪ হারে শেষ হয়। দুটি দল ১৯৬৩ সাল পর্যন্ত ১৬টি অনানুষ্ঠানিক খেলা খেলে সাতটি জিতেছে, দুটি ড্র করেছে এবং সাতটিতে হেরেছে।
জাতীয় দলের প্রথম অফিসিয়াল ফিফা খেলা ছিল ১৯৪০ সালের ২৭ এপ্রিল অনুষ্ঠিত হয়, এতে ৫-১ ব্যবধানে মেন্ডেটরি প্যালেস্টাইনের কাছে হারে। দ্বিতীয়ার্ধে লেবাননের হয়ে গোল করেন মুহিদ্দীন জারুদির সহায়তায় ক্যামিল কর্দাহি, তার দলের প্রথম অফিসিয়াল আন্তর্জাতিক স্কোরার হন। লেবানন ১৯৪২ সালের ১৯ এপ্রিল সিরিয়ার বিপক্ষে তাদের প্রথম অফিসিয়াল খেলা খেলেছিল; আবেদ ট্রাবুলসির কোচিংয়ে লেবানন বৈরুতে ২-১ গোলে পরাজিত হয়। ১৯৪৭ সালে লেবানন সিরিয়ার বিপক্ষে আরও দুটি বন্ধুত্বপূর্ণ ম্যাচ খেলে: ৪ মে বৈরুতে ৪-১ গোলে পরাজয় এবং ১৮ মে আলেপ্পোতে ১-০ গোলে পরাজয়।
১৯৫)-এর দশকের গোড়ার দিকে, লেবাননের কোচ ছিলেন ভিনজেঞ্জ ডিট্রিচ এবং লুবিসা ব্রোসিচ। দলটি ১৯৫৩ এবং ১৯৫৬-এর মধ্যে চারটি অফিসিয়াল গেম খেলেছিল, বিশেষত ১৯৫৬ সালে হাঙ্গেরি ম্যাচটি আয়োজন করেছিল। হাঙ্গেরির ফেরেঙ্ক পুস্কাসের দুটি গোলে লেবানন ম্যাচটি ৪-১ গোলে হেরেছে। দলটি ১৯৫৭ সালে ডায়নামো মস্কো, লাইপজিগ এবং স্পার্টাক ত্রনাভা-এর মতো শীর্ষ-স্তরের ইউরোপীয় ক্লাবগুলির বিরুদ্ধে অনানুষ্ঠানিক খেলাও খেলেছিল। একই বছর স্পোর্টস সিটি স্টেডিয়ামের উদ্বোধনী খেলায় লেবানন এনার্জিয়া ফ্ল্যাকারা প্লোয়েস্টির বিপক্ষে খেলেছিল। জোসেফ আবু মারাদের গোলের সুবাদে লেবানন ম্যাচটি ১-০ ব্যবধানে শেষ করে।
১৯৫৭-১৯৮৯: প্রাথমিক ইতিহাস এবং প্রথম টুর্নামেন্ট
জোসেফ নালবন্দিয়ান ১৯৫৮ সালে জাতীয় দলের কোচ নিযুক্ত হন। তিনি লেবাননের অন্যতম সফল কোচ ছিলেন, তার ১১ বছরের মেয়াদে ২৬টি অনানুষ্ঠানিক ম্যাচের মধ্যে নয়টি জিতেছিলেন। নালবাদিয়ানের অধীনে, লেবানন ১৯৫৯ ভূমধ্যসাগরীয় গেমস আয়োজন করেছিল এবং ইতালি বি ও তুরস্ক বি-এর সাথে গ্রুপে ছিল। তারা দুটি ইউরোপীয় দলের কাছে চারটি হারের পর গ্রুপে শেষ স্থানে ছিল।
লেবানন ১৯৬৩ সালে আরব কাপের উদ্বোধনী সংস্করণের আয়োজন করেছিল এবং তিউনিসিয়া, সিরিয়া, কুয়েত ও জর্ডানের সাথে গ্রুপ করা হয়েছিল। তারা তাদের প্রথম ম্যাচে চাপারিয়ানের হ্যাটট্রিকের সুবাদে কুয়েতের বিপক্ষে ৬-০ ব্যবধানে জিতেছিল। এই ছয় গোলের জয়টি ১৯৬১ সালে সৌদি আরবের বিরুদ্ধে ৭-১ ব্যবধানে লেবাননের সবচেয়ে বড় জয়কে বেঁধে দেয়। আরেকটি জয় (জর্ডানের বিপক্ষে) এবং দুটি হারের পর (সিরিয়া ও তিউনিসিয়ার কাছে) লেবানন টুর্নামেন্টে তৃতীয় স্থান অধিকার করে। ১৯৬৬ সংস্করণে, লেবানন গ্রুপ এ-তে ইরাক, জর্ডান, কুয়েত ও বাহরাইনের সাথে ড্র করেছিল। তিনটি জয় এবং একটি ড্রয়ের পর, তারা সিরিয়ার বিপক্ষে সেমিফাইনালে খেলার যোগ্যতা অর্জন করে, যেখানে তারা ১-০ ব্যবধানে হেরে যায়। তৃতীয় স্থান নির্ধারণী ম্যাচে লেবানন লিবিয়ার কাছে ৬-১ গোলে পরাজিত হয় এবং চতুর্থ স্থানে প্রতিযোগিতা শেষ করে। লেবানন ১৯৬৪ সালের ত্রিপোলি ফেয়ার টুর্নামেন্টেও খেলেছিল; লিবিয়া, সুদান, মরক্কো ও মাল্টার সাথে একটি গ্রুপে তারা সাত পয়েন্ট নিয়ে প্রথম স্থানে ছিল।
ডাকনাম
লেবানন ভক্ত এবং মিডিয়ার কাছে "সিডারস" (رجال الأرز) নামে পরিচিত, যেহেতু সিডার গাছ দেশটির জাতীয় প্রতীক।
পোশাক
জাতীয় দল ঐতিহ্যগতভাবে তাদের প্রাথমিক রঙ হিসেবে লাল এবং গৌণ রঙ হিসেবে সাদা পরিধান করে। পছন্দগুলি লেবাননের জাতীয় পতাকা (লাল, সাদা এবং সবুজ) থেকে উদ্ভুত হয়েছে; সবুজ রঙ সাধারণত গোলরক্ষকের জন্য সংরক্ষিত থাকে। বাড়িতে, লেবানন সাধারণত সাদা বিশদ সহ একটি লাল শার্ট, হাফপ্যান্ট এবং মোজা পরে; অ্যাওয়ে পোশাক হল লাল বিশদ সহ একটি সাদা পোশাক।
১৯৩৫ সালে তাদের প্রথম অনানুষ্ঠানিক ম্যাচের সময়, লেবানন লেবানিজ সিডারের সাথে সাদা শার্ট এবং বুকে অ্যাসোসিয়েশনের নাম, কালো হাফপ্যান্ট ও সাদা মোজা পরেছিল; গোলরক্ষক একটি কালো শার্ট এবং সাদা ট্রাউজার পরেছিল। ১৯৪০ সালে, ম্যান্ডাটরি ফিলিস্তিনের বিরুদ্ধে তাদের প্রথম ফিফা-অনুমোদিত খেলা উপলক্ষে লেবানন কালো কলার সহ একটি সাদা কিট, কালো শর্টস এবং ডোরাকাটাযুক্ত মোজা পরেছিল। ১৯৬০-এর দশকে, লেবানন মাঝখানে একটি সাদা অনুভূমিক ব্যান্ড সহ একটি লাল শার্ট পরত, যার মাঝখানে একটি সবুজ সিডার গাছ অন্তর্ভুক্ত ছিল; হাফপ্যান্ট সাদা ছিল এবং মোজা লাল ও সাদা ডোরাকাটাযুক্ত ছিল।
২০০০ সালের এএফসি এশিয়ান কাপে, লেবানন একটি লাল অ্যাডিডাস শার্ট পরেছিল যার পাশে সাদা বিবরণ ছিল এবং একটি সাদা কলার, সাদা হাফপ্যান্ট ও লাল মোজা ছিল। ২০১৯-এর ক্যাম্পেইনে, লেবানন সাদা বিশদ এবং একটি সাদা কলার সহ একটি লাল পোশাক (ক্যাপেলি স্পোর্ট দ্বারা নির্মিত) পরেছিল। লেবানিজ সিডার, দেশের জাতীয় প্রতীক, যা লাল রঙের গাঢ় ছায়ায় দলের লোগোর নিচে বিদ্যমান ছিল। ২০১৫ সাল থেকে দলের পোশাকটি তৈরি করেছে লেবানিজ বংশোদ্ভূত উদ্যোক্তা জর্জ আলটিয়ার্স প্রতিষ্ঠিত স্পোর্টস ব্র্যান্ড ক্যাপেলি স্পোর্ট। পূর্ববর্তী নির্মাতাদের মধ্যে রয়েছে ডায়াডোরা এবং অ্যাডিডাস।
স্বাগতিক স্টেডিয়াম
লেবাননের জাতীয় দল সারা দেশের বিভিন্ন স্টেডিয়ামে তাদের হোম ম্যাচ খেলে। দলের প্রধান ভেন্যু হল ক্যামিল চামুন স্পোর্টস সিটি স্টেডিয়াম। যা ১৯৫৭ সালে ক্যামিল চামুনের রাষ্ট্রপতিত্বের সময়ে নির্মিত, এটি ৪৯,৫০০ আসন বিশিষ্ট দেশের বৃহত্তম স্টেডিয়াম। এটির উদ্বোধনী খেলা ছিল ১৯৫৭ সালে, যখন জাতীয় দল এনার্জিয়া ফ্লাকারা প্লোয়েস্টি-এর সাথে খেলেছিল এবং জোসেফ আবু মারদের গোলে ১-০ তে জিতেছিল। এটি ছিল লেবাননে অনুষ্ঠিত ২০০০ সালের এশিয়ান কাপ আয়োজনের জন্য ব্যবহৃত প্রধান স্টেডিয়াম; উদ্বোধনী ম্যাচ ও ফাইনালসহ স্টেডিয়ামে ছয়টি ম্যাচ অনুষ্ঠিত হয়। ২০১১ সালে স্টেডিয়ামটিতে লেবানন ২০১৪ সালের বিশ্বকাপ বাছাইপর্বে দক্ষিণ কোরিয়ার বিপক্ষে ২-১ গোলে জয়লাভ করেছিল, লেবাননকে প্রথমবারের মতো বাছাইপর্বের চূড়ান্ত রাউন্ডে প্রেরণ করে। ম্যাচটি দেখতে ৪০,০০০-এরও বেশি দর্শক উপস্থিত ছিলেন।
জাতীয় দল অবশ্য সিডনে অবস্থিত সাইদা মিউনিসিপ্যাল স্টেডিয়ামের মতো অন্যান্য স্টেডিয়ামেও খেলে। সমুদ্রের উপর নির্মিত স্টেডিয়ামটিতে ২২,৬০০ জন দর্শক ধারণ করে, এবং এটি ২০০০ সালের এশিয়ান কাপের আয়োজনের অন্যতম ভেন্যু ছিল। অন্যান্য স্টেডিয়াম যেখানে জাতীয় দল খেলে তার মধ্যে রয়েছে ত্রিপোলি মিউনিসিপ্যাল স্টেডিয়াম এবং বৈরুত মিউনিসিপ্যাল স্টেডিয়াম।
মিডিয়া
ফুলওয়েল ৭৩ দ্বারা প্রযোজিত ফিফা ২০২২ সালে ক্যাপ্টেনস প্রকাশ করেছে, যা ২০২২ ফিফা বিশ্বকাপ বাছাইপর্বে উত্তীর্ণ ছয় জন জাতীয় দলের অধিনায়ককে নিয়ে আট পর্বের একটি স্পোর্টস ডকুসিরিজ। লেবাননের প্রতিনিধিত্বকারী হাসান মাতুক, প্রথম মৌসুমে থিয়াগো সিলভা (ব্রাজিল), লুকা মড্রিচ (ক্রোয়েশিয়া), পিয়েরে-এমেরিক আউবামেয়াং (গ্যাবন), আন্দ্রে ব্লেক (জ্যামাইকা) এবং ব্রায়ান কাল্টাক (ভানুয়াতু) এর সাথে তারকায়িত হয়েছিলেন। এটি নেটফ্লিক্সে প্রকাশ করা হয়েছে, এবং ফিফার নিজস্ব স্ট্রিমিং প্ল্যাটফর্ম ফিফা+- তেও প্রদর্শিত হয়েছে।
ফলাফল এবং সময়সূচি
নিম্নে গত ১২ মাসের ম্যাচের ফলাফলের একটি তালিকা রয়েছে, পাশাপাশি ভবিষ্যতের যে কোনও ম্যাচের তালিকা নির্ধারিত হয়েছে।
বর্তমান একাদশ
২০২২ সালের ৩০ ডিসেম্বর সংযুক্ত আরব আমিরাতের বিপক্ষে প্রীতি ম্যাচের জন্য নিম্নলিখিত খেলোয়াড়দের ডাকা হয়েছিল
২৯ জানুয়ারী ২০২৩ অনুযায়ী সঠিক তথ্য
বেলপুকুর রেলওয়ে স্টেশন
বেলপুকুর রেলওয়ে স্টেশন  বাংলাদেশের রাজশাহী বিভাগের রাজশাহী জেলার একটি রেলওয়ে স্টেশন।
অবস্থান
বেলপুকুর রেলওয়ে স্টেশন আব্দুলপুর-পুরনো মালদা লাইনের আব্দুলপুর-রাজশাহী অংশে অবস্থিত।
ইতিহাস
সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের স্টেশন হিসাবে বেলপুকুর রেলওয়ে স্টেশন চালু হয়।
লায়ন্স স্কুল এন্ড কলেজ, রংপুর
থাম্ব| লায়ন্স স্কুল ও কলেজের মূল গেট লায়ন্স স্কুল এন্ড কলেজ, রংপুর বাংলাদেশের রংপুর সদরে জি.এল. রায় সড়কের পাশে অবস্থিত একটি এমপিও ভুক্ত সুনামধন্য শিক্ষাপ্রতিষ্ঠান। এটি ১৯৮৩ সালে লায়ন্স ক্লাব অব রংপুর কর্তৃক প্রতিষ্ঠিত হয় ও পরিচালিত হয়ে আসছে। প্লে হতে দ্বাদশ শ্রেণীতে বর্তমানে প্রায় ২০০০+ শিক্ষার্থী রয়েছে।
ইতিহাস
১৯৮৩ সালে ১২ ফেব্রয়ারী ৪০ জন শিক্ষার্থী, ৪জন শিক্ষক নিয়ে রংপুর শাপলা চত্বরের নিকটস্থ আদর্শ বিদ্যালয়ের কয়েকটি শ্রেণি কক্ষ ভাড়া নিয়ে “লায়ন্স কিন্ডার গার্টেন স্কুল, রংপুর”-এর যাত্রা শুরু করে। অধ্যক্ষ মিস রাহেলা খাতুন, বি,এ,বি,টি স্কুল প্রশাসন সহ ৪ জন প্রতিষ্ঠাতা শিক্ষক বুলা ভৌমিক (২০১৯ সাল পর্যন্ত অধ্যক্ষ হিসেবে দায়িত্ব পালন করেছেন), মধুছন্দা ভট্টাচার্য, নাজমুন নাহার দীনা, আশতাক মহল খান গ্রেস। ১৯৮৪ সালে ভাড়া করা আদর্শ স্কুল থেকে লায়ন্স ক্লাব অব রংপুর এর নিজস্ব স্থাপনার কয়েকটি কক্ষে ও ফাঁকা জায়গায় তৈরি কয়েকটি টিনসেড শ্রেণি কক্ষে প্রতিষ্ঠানটিকে স্থানান্তর করা হয়। ১৯৮৪ সালে ৩য় শ্রেণি, ১৯৮৫ সালে ৪র্থ শ্রেণি ১৯৮৬ সালে ৫ম শ্রেণির পাঠদান শুরু হয়। ১৯৯১ সালে নিম্ন মাধ্যমিক পাঠদান কার্যক্রম শুরু হয় এবং প্রতিষ্ঠানটির নাম পরিবর্তন করে “লায়ন্স কিন্ডার গার্টেন এন্ড হাইস্কুল” নামকরণ করা হয়। ১৯৯২ সালে ১ জানুয়ারী রাজশাহী শিক্ষা বোর্ড থেকে মাধ্যমিক শিক্ষার অনুমতি লাভ করে। ১৯৯৪ সালে ১ জানুয়ারী প্রতিষ্ঠানটির মাধ্যমিক শাখা এমপিও ভুক্ত হয়। ১৯৯৯ সালে প্রতিষ্ঠানটিকে উচ্চ মাধ্যমিক পর্যায়ে উন্নীত করার সিদ্ধান্ত গৃহীত হয়। ২০০০ খ্রিঃ মার্চ-এপ্রিল মাসে উচ্চ মাধ্যমিক পর্যায়ের শিক্ষক নিয়োগ দেয়া হয়। ২০০১ সালে প্রতিষ্ঠানটি উচ্চ মাধ্যমিক স্তরের পাঠদান অনুমতি লাভ করার পর ১৪ জন শিক্ষার্থী ও অধ্যক্ষ প্রফেসর মোঃ ফজলুর রহমান সহ ১৮ জন শিক্ষক নিয়ে কলেজ শাখার পাঠদান শুরু হয়। প্রতিষ্ঠানটি স্কুল থেকে কলেজে পরিণত হওয়ার পর ১৩/০৪/২০০৩ সালে রাজশাহী শিক্ষা বোর্ড থেকে এর নাম “লায়ন্স কিন্ডার গার্টেন এন্ড হাইস্কুল” থেকে পরিবর্তন করে “লায়ন্স স্কুল এন্ড কলেজ, রংপুর” নামকরণ করা হয়। ২০০৬ সালে ১ জুলাই প্রতিষ্ঠানটি উচ্চ মাধ্যমিক স্তর (কলেজ শাখা) স্বীকৃতি লাভ করে। ২০১৯ সালে ২৩ অক্টোবর এর কলেজ স্তরটি এমপিও ভুক্ত হয়।
অবস্থান
প্রতিষ্ঠানটি রংপুর নগরীর কেন্দ্রস্থল জাহাজ কোম্পানী মোড় থেকে ১৫০ মিটার পূর্বে অবস্থিত।
অবকাঠামো ও পরিসংখ্যান
বর্তমানে প্রতিষ্ঠানটির স্কুল পর্যায়ে শিক্ষার্থীর সংখ্যা প্রায় ২২০০ জন এবং কলেজ পর্যায়ে শিক্ষার্থীর সংখ্যা প্রায় ১১৫০ জন মোট ৩,৩৫০ জন শিক্ষার্থী রয়েছে। শিক্ষকবৃন্দের সংখ্যা, স্কুলে-৪৫ জন, কলেজে-২৭জন, অপিস স্টাফ-৭জন, সাপোর্ট স্টাফ-৩০জন সর্বমোট ১০৯ জন। লায়ন ডাঃ আব্দুস সাত্তার ভবন ৬ তলা, লায়ন ডাঃ দীনেশ চন্দ্র ভৌমিক ভবন ৩ তলা, লায়ন শাহ্ সালেক ভবন ৪ তলা ও ১টি বর্ধিত টিনসেড ভবন সহ মোট ৪টি ভবন আছে। প্রতিষ্ঠানটির জমির পরিমাণ প্রায় এক একর। সুপরিসর মাঠ, সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার ৩ টি (রসায়ন বিজ্ঞান, পদার্থ বিজ্ঞান ও জীব বিজ্ঞান)।
অর্জন
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ ও থানা, জেলা, বিভাগীয় এবং জাতীয় পর্যায়ে সাফল্য। জাতীয় যাদুঘর চিত্রাঙ্গন প্রতিযোগিতায় ১ম স্থান প্রাপ্তি এবং মিৎসুবিশি চিত্রাঙ্কন প্রতিযোগিতায় সম্মাননা।
জং হিয়ন
জং হিয়ন (정현; ; জন্ম-১৯ মে,১৯৯৬) একজন দক্ষিণ কোরিয়ান টেনিস খেলোয়াড়। তিনি বর্তমানে সর্বোচ্চ র‌্যাংকিংধারি দক্ষিণ কোরিয়ান এবং নেক্সট জেনারেশন এটিপি ফাইনাল টেনিস টুর্নামেন্টের বর্তমান চ্যাম্পিয়ন।
হুদ (নবি)
হুদ (هود) একজন নবীর নাম যার সম্পর্কে ইসলামের মূল ধর্মগ্রন্থ কোরআনে কিছু বর্ণনা রয়েছে। কুরআনের ১১তম সূরা হুদে তার নাম ঊল্লেখ করা হলেও এই সূরাটিতে তার সম্পর্কে সামান্য বর্ণনা রয়েছে। আল্লাহর গজবে ধ্বংসপ্রাপ্ত পৃথিবীর প্রধান ছয়টি জাতির মধ্যে হযরত নূহের জাতির পরেই হূদের জাতি আদ ছিল।
ধারণা করা হয় বাইবেলীয় চরিত্র এবর এবং নবী হূদ একই ব্যক্তি।
বংশ পরিচয়
হূদ ছিলেন নূহ -এরই বংশধর। আদ জাতি ও ছামূদ জাতি ছিল নূহ -এর পরবর্তী বংশধর এবং নূহের পঞ্চম অথবা অষ্টম অধস্তন পুরুষ। ইরামপুত্র ‘আদ-এর বংশধরগণ ‘আদ ঊলা’ বা প্রথম ‘আদ এবং অপর পুত্রের সন্তান ছামূদ-এর বংশধরগণ ‘আদ ছানী বা দ্বিতীয় ‘আদ বলে খ্যাত। ‘আদ ও ছামূদ উভয় গোত্রই ইরাম-এর দু’টি শাখা। সেকারণ ‘ইরাম’ কথাটি ‘আদ ও ছামূদ উভয় গোত্রের জন্য সমভাবে প্রযোজ্য। এজন্য কুরআনে কোথাও ‘আদ ঊলা’ (নাজম ৫০) এবং কোথাও ‘ইরাম যাতিল ‘ইমাদ’ (ফজর ৭) শব্দ ব্যবহৃত হয়েছে।
আদ সম্প্রদায়ের ১৩টি পরিবার বা গোত্র ছিল। আম্মান থেকে শুরু করে হাযারামাউত ও ইয়েমেন পর্যন্ত তাদের বসতি ছিল। উল্লেখ্য যে, নূহের প্লাবনের পরে এরাই সর্বপ্রথম মূর্তিপূজা শুরু করে।